wickkiey/tamil-wikipedia-markdown huggingface dataset:
# ஐதராபாத்தின் முத்துகள்


**ஐதராபாத்தின் முத்துகள்** ( *Hyderabadi pearls* ) ஐதராபாத்து நகரம் இந்தியாவின் முக்கிய முத்து வர்த்தக மையமாகக் கருதப்படுகிறது. இதன் காரணமாக இந்த நகரம் "முத்து நகரம்" என்றும் அழைக்கப்படுகிறது. வர்த்தகத்திற்காக அர்ப்பணிக்கப்பட்ட மிகவும் குறிப்பிடத்தக்க பகுதி ஐதராபாத்திற்கு வெளியே சந்தன்பேட்டை என்று அழைக்கப்படும் கிராமமாகும், இதில் கிட்டத்தட்ட கிராம மக்களும் முத்துக்களை துளையிடும் நுட்பமான கலையில் ஈடுபட்டுள்ளனர். இது அவர்கள் பல தலைமுறைகளாக கடைப்பிடித்து வந்த ஒரு திறமையாகும். இந்த நடைமுறை நகரத்தை இந்தியாவின் மிகப்பெரிய முத்து துளையிடும் இடங்களில் ஒன்றாக மாற்றுகிறது.  

## பின்னணி
குதுப் ஷாஹி மன்னர்கள் மற்றும் ஐதராபாத் நிசாம் ஆகியோரின் ஆதரவின் காரணமாக ஐதராபாத்தில் முத்துத் தொழில் செழித்து வளர்ந்தது. முத்துக்கள் இந்த அரச வாடிக்கையாளர்களின் பாரம்பரிய அடையாளங்களின் ஒரு பகுதி மட்டுமல்ல, முத்துக்களின் வடிவமானது குணப்படுத்தும் மற்றும் அழகுபடுத்தும் பண்புகளைக் கொண்டிருப்பதாக நம்பப்படுகிறது. இளவரசிகள் தங்கள் பிறந்தநாளில் அவர்களின் முத்துக்களுக்கு எதிராக எடை தங்களை அடை போட்டதாகக் கூறப்பட்டது. நிசாம்களில் பணக்காரர்களாகக் கருதப்படும் மிர் ஒஸ்மான் அலி கான், அவரது அரண்மனைகளின் அடித்தளத்தில் முத்து சாக்குகளை பதுக்கி வைத்திருந்ததாகக் கூறப்படுகிறது.  

ஐதராபாத்தில் முத்து வர்த்தகத்திற்கு முன்பு, முத்துக்கள் ஈராக்கின் பசுராவிலிருந்து பெறப்பட்டன. இந்த நகரத்திலிருந்து வரும் முத்துக்கள் வங்காள விரிகுடாவில் காணப்பட்டதைப் போலல்லாமல் அதன் கடினத்தன்மைக்கு மதிப்பளிக்கப்பட்டன. அவை மென்மையானவை. இதனால் குறைந்த காலமே நீடித்தது. இருப்பினும், எண்ணெய் கண்டுபிடிப்பும் பின்னர் எண்ணெய் தொழில்கள் நிறுவப்பட்டதும் பாரசீக வளைகுடாவை மாசுபடுத்தியது. இது பசுராவில் முத்து வர்த்தகம் வீழ்ச்சியடைய வழிவகுத்தது. பின்னர், முத்து வணிகர்கள் ஐதராபாத்தை நோக்கி ஈர்க்கப்பட்டனர். பசுராவிலிருந்து பல முத்து கைவினைஞர்களும் பல நூற்றாண்டுகளுக்கு முன்பு ஐதராபாத்திற்கு குடிபெயர்ந்தனர்.
# பாக்கித்தானிலுள்ள கனடியர்கள்

**பாக்கித்தானிலுள்ள கனடியர்கள்** (*Canadians in Pakistan*) சமூகம் ஆசியாவில் நிறுவப்பட்டுள்ள கணிசமான புலம்பெயர் கனடிய சமூகங்களில் ஒன்றாகும். பிரத்தியேகமாக இல்லாவிட்டாலும் இச்சமூகத்தில் பெரும்பாலும் பாக்கித்தானுக்கு திரும்பிய பாக்கித்தானிய கனடியர்கள் இடம்பெற்றுள்ளார்கள். 1999 ஆம் ஆண்டு பாக்கித்தானில் 1,300 கனடியர்களுக்கு மேம்பட்டவர்கள் வாழ்ந்தனர்.  
பாக்கித்தான் நாட்டின் உள்துறை அமைச்சகத்தின் தரவுகளின்படி 2015 ஆம் ஆண்டு நிலவரப்படி 17,320 கனடிய குடிமக்கள் பாக்கித்தானில் வசித்து வந்தனர்.  
## முக்கிய நபர்கள்
- அத்னான் சமி - கனடா குடியுரிமை பெற்ற இந்திய/பாக்கித்தானிய பாடகர்.
- தாவுத் வாரன்சுபை - பாட்டகர் மற்றும் பாடலாசிரியர்
- சுத்தாரா எவிட்டு - கனடா நடிகை
- புலாந்து அக்தர் ராணா - பாக்கித்தானின் தனிக்கை மேலாளர்
- சையது முராத் அலி சா, முதலமைச்சர் சிந்து மாகாணம்.2013 தேர்தலுக்கு முன்னரே கனட குடியுரிமையை விட்டுக்கொடுத்தார்.
# ஆதர்டன் மார்ட்டின்


**ஆதர்டன் மார்ட்டின்** (*Atherton Martin*) இலத்தீன் அமெரிக்க நாடான டொமினிகன் நாட்டைச் சேர்ந்த ஒரு வேளாண் விஞ்ஞானியும் சுற்றுச்சூழல் ஆர்வலருமாவார். திட்டமிடப்பட்ட பெரிய செப்பு சுரங்க நடவடிக்கைகளின் காரணமாக சுற்றுச்சூழல் அச்சுறுத்தல்களுக்கு இலக்கான வெப்பமண்டல காடுகளை பாதுகாப்பதற்கான இவரது முயற்சிகளுக்காக 1998 ஆம் ஆண்டில் மார்ட்டினுக்கு கோல்டுமேன் சுற்றுச்சூழல் விருது வழங்கப்பட்டது.  

இயற்கை வளமான பல்லுயிர் பெருக்கத்திற்காக ஓர் இயற்கை தீவு என்று அழைக்கப்படும் டொமினிகாவை உள்ளடக்கிய அசல் வெப்பமண்டல மழைக்காடுகளில் 10% பேரழிவை ஏற்படுத்திக் கொண்டிருந்த ஒரு செப்பு சுரங்கத்தை நிறுத்துவதற்கு அதெர்டன் மார்ட்டினின் முயற்சிகள் வெற்றிகரமான உதவின.
# புளூ பென்னி அருங்காட்சியகம்


**புளூ பென்னி அருங்காட்சியகம்** (*Blue Penny Museum*) மொரிசியசு நாட்டின் தலைநகரமான போர்ட் லூயிசு நகரத்தில் இருக்கும் ஒரு வர்த்தக வளாகத்தில் அமைந்துள்ளது. மொரியசு நாட்டின் வரலாறு மற்றும் கலைக்காக இந்த அருங்காட்சியகம் அர்ப்பணிக்கப்பட்டுள்ளது. 2001 ஆம் ஆண்டு நவம்பர் மாதத்தில் புளூ பென்னி அருங்காட்சியகம் திறந்து வைக்கப்பட்டது.  

அருங்காட்சியக சேகரிப்பில் 1847 ஆம் ஆண்டு காலத்தின் நீலப் பென்னி மற்றும் சிவப்புப் பென்னி அஞ்சல் வில்லைகள் இடம்பெற்றுள்ளன. இந்த அஞ்சல் தலைகள் 1993 ஆம் ஆண்டு மொரிசிய வணிக வங்கியின் தலைமையிலான மொரிசிய நிறுவனங்களின் கூட்டமைப்பால் $2,000,000 விலைக்கு வாங்கப்பட்டு கிட்டத்தட்ட 150 ஆண்டுகளுக்குப் பிறகு மொரிசியசுக்கு கொண்டு வரப்பட்டன.
# சிகையலங்கார நிபுணர்

**சிகையலங்கார நிபுணர்** (Hairdresser) என்பது ஒரு நபரின் தொழிலாக ஒருவரின் உருவத்தை மாற்ற அல்லது பராமரிக்க முடி வெட்டுவது அல்லது சிகையலங்காரம் செய்வது ஆகும். இது முடிச் சாயம் மற்றும் சிகை அலங்கார நுட்பங்களில் பயன்படுத்துகின்றது. திரைப்படத்துறையில் சிகையலங்கார நிபுணர்களும் பங்கு வகிக்கின்றனர்.  

## வரலாறு
சிகையலங்கார நிபுணர் என்பது ஒரு தொழிலாக ஆயிரக்கணக்கான ஆண்டுகளுக்கு முந்தியே தோன்றியது. இது பண்டைய கலை வரைபடங்கள் மற்றும் ஓவியங்கள் போன்றவற்றில் மற்றொரு நபரின் தலைமுடியில் வேலை செய்யும் நபர்களாக சித்தரிக்கப்பட்டுள்ளது. கிரேக்க எழுத்தாளர்கள் அரிஸ்டாஃபனீஸ் மற்றும் ஓமர் இருவரும் தங்கள் எழுத்துகளில் சிகையலங்கார நிபுணரைப் பற்றி குறிப்பிட்டுள்ளார்கள்.
# ஹக்கீம் சையத் கலீபத்துல்லா



**ஹக்கீம் சையத் கலீபத்துல்லா** (*Hakim Syed Khaleefathullah*) என்பவர் ஒரு இந்திய மருத்துவர் மற்றும் நியாமத் மருத்துவ ஆய்வுகூடத்தின் நிறுவனர் ஆவார். யுனானியின் மாற்று மருந்து முறையில் நிபுணத்துவம் பெற்றவர். மருத்துவத் துறையில் அவர் செய்த பங்களிப்புக்காக, இந்திய அரசாங்கத்தால், 2014 ஆம் ஆண்டில், நான்காவது மிக உயர்ந்த இந்திய சிவில் விருதான பத்மஸ்ரீ விருது வழங்கப்பட்டது..  

## பிறப்பு
தென்னிந்திய மாநிலமான தமிழ்நாட்டின் தலைநகரான சென்னையில் 1938 ஆம் ஆண்டு சையத் கலீபத்துல்லா பிறந்தார். அவர் பாரம்பரிய முறையில் யுனானியைப் படித்தார், சென்னையில் தனது மருத்துவப் பயிற்சியைத் தொடங்கினார். 1985 ஆம் ஆண்டில், யுனானி மருத்துவ முறையை மேம்படுத்துவதற்காக புகழ்பெற்ற யுனானி மருத்துவர் டாக்டர் ஹக்கீம் சையத் நியாமத்துல்லாவின் நினைவாக ஒரு அரசு சாரா நிறுவனமான நியமாத் சயின்ஸ் அகாடமியை (நியாமத் மருத்துவ ஆய்வுகூடம்) நிறுவினார்.  

சையத் கலீபத்துல்லா யுனானி மருத்துவம் குறித்து பல புத்தகங்களை வெளியிட்டுள்ளார். இந்தியாவிலும் வெளிநாட்டிலும் நடந்த பல மாநாடுகள் மற்றும் கருத்தரங்குகள், குணப்படுத்துவதற்கான கிழக்கு மற்றும் மேற்குலக நாடுகளின் அணுகுமுறைகள் குறித்த சர்வதேச மாநாடு, 1985 ஆம் ஆண்டில் அமெரிக்காவின் சான் பிரான்சிஸ்கோவில் நடத்தப்பட்டதிலும் பங்கேற்றுள்ளார். பாகிஸ்தானில் கராச்சியில் நடைபெற்ற சுகாதார மற்றும் நோய்களில் கூறுகள் குறித்த இரண்டாவது சர்வதேச மாநாடு 1987, இத்தாலியின் வெனிஸில் 1988 ஆம் ஆண்டில் உடல்நலம் மற்றும் நோய் குறித்த சர்வதேச ஆய்வரங்கம் மற்றும் 1993 இல் அமெரிக்காவின் சிகாகோவில் நடந்த உலக மதங்களின் ஆய்வரங்கம் ஆகியவை அவற்றில் சில.  

கலீபத்துல்லா சென்னையில் வசிக்கிறார். அவரது மகன், மரு சையத் எம். எம். அமீன், தனது தந்தையினை தொடர்ந்து மருத்துவம் யுனானி மருத்துவத்தினை தொடர்கின்றார். மேலும் உள்நாட்டில் அறியப்பட்ட யுனானி மருத்துவரும் ஆவார்.
# இயுயுன் இசுமாவதி


**இயுயுன் இசுமாவதி** (*YuyunIsmawati*) இந்தோனேசிய நாட்டைச் சேர்ந்த ஒரு சுற்றுச்சூழல் பொறியாளராவார்.1964 ஆம் ஆண்டு இவர் பிறந்தார். நகரம் மற்றும் கிராமப்புற நீர்வழங்கல் அமைப்புகளின் வடிவமைப்பிலும் பாதுகாப்பான கழிவு மேலாண்மைக்கான அமைப்புகளை வடிவமைப்பதிலும் இசுமாவதி பணியாற்றியுள்ளார்.  

2009 ஆம் ஆண்டு இவருக்கு கோல்டுமேன் சுற்றுச்சூழல் விருது வழங்கப்பட்டது. இந்தோனேசியாவின் பாலி மாகாணத்தை தளமாகக் கொண்ட இலாப நோக்கமற்ற தன்னார்வத் தொண்டு அமைப்பான பாலிபோகசு அறக்கட்டளையின் இணை நிறுவனர் மற்றும் ஆலோசகராக இசுமாவதி இயங்கினார். நகர்ப்புற சுற்றுச்சூழல் மேலாண்மை பிரச்சினைகள், சுற்றுச்சூழல் சுகாதாரம் மற்றும் சுகாதாரம், காலநிலை மற்றும் நச்சு பிரச்சினைகள் ஆகியவற்றை எதிர்கொள்வதில் இயுயுன் இசுமாவதிக்கு பரந்த மற்றும் விரிவான அனுபவங்கள் உள்ளன.  

குறைந்த வருமானம் உடையவர்களுக்கு வேலை வாய்ப்புகளை வழங்கவும் இந்தோனேசியாவின் சுற்றுச்சூழலை மேம்படுத்தவும் அவர்களுக்கு அதிகாரம் அளிக்கும் நிலையான சமூக அடிப்படையிலான கழிவு மற்றும் சுகாதார மேலாண்மைத் திட்டங்களை இயுயுன் இசுமாவதி செயல்படுத்தினார்.
# 1832 குண்டூர் பஞ்சம்


**1832 குண்டூர் பஞ்சம்** (*Guntur famine of 1832*) இந்திய மாநிலமான ஆந்திரப்பிரதேசத்திலுள்ள குண்டூர் நகரத்தைப் பாதித்த ஒரு பெரும் பஞ்சமாகும். பிரித்தானிய இந்தியாவின் நிர்வாகப் பிரிவாக சென்னை மாகாணம் இருந்த 1832-1833 ஆம் ஆண்டு காலத்தில் இப்பஞ்சம் தோன்றியது. சதையில்லாமல் விலா எலும்புகளே தெரிகின்ற நிலையைக் குறிக்கும் தோக்கல கருவு அல்லது நந்தனா கருவு, பெத்த கருவு, தாட்டு கருவு, வலச கருவு, மஸ்தி கருவு, தோப கருவு, என்று உள்ளுரில் இப்பஞ்சம் பல பெயர்களால் அழைக்கப்பட்டது. விதைகள் முளைக்காமல் போனதும், பிரித்தானிய கிழக்கிந்திய கம்பெனியால் விவசாயிகள் மீது விதிக்கப்பட்ட அளவுக்கதிகமான வரிவிதிப்பும் இப்பஞ்சத்திற்குரிய காரணங்களாக அறியப்படுகின்றன.  
## இறப்புகள்
இப்பஞ்சத்தால் மக்கள் தொகையில் மூன்றில் ஒரு பகுதியினர் பட்டினியால் இறந்தனர். 74,000 காளைகள், 159,000 பால் மாடுகள் மற்றும் 300,000 ஆடுகளும் இப்பஞ்சத்தால் இறந்தன. அடுத்த 15 ஆண்டுகளில் அரசாங்கத்திற்கு ஏற்பட்ட வருவாய் இழப்பு இரண்டரை மில்லியன் பிரித்தானிய பவுண்டு அளவைத் தாண்டியது. இப்பஞ்சம் 1833 ஆம் ஆண்டில் தெற்கே உள்ள மெட்ராசு வரை நீண்டது.  

## இவற்றையும் காண்க
- 1943 வங்காளப் பஞ்சம்
- இந்தியாவில் பஞ்சம்
# சிலுகுல்ரி வீரபத்ரராவ்



**சிலுகுல்ரி வீரபத்ரராவ்** (*ChilukulriVeerabhadraRao*) ஓர் இந்திய வரலாற்றாசிரியராவார்.  

ராவ் 1872 ஆம் ஆண்டு இந்திய மாநிலமான ஆந்திரப் பிரதேசத்திலுள்ள மேற்கு கோதாவரி மாவட்டத்தின் ரிலாங்கி கிராமத்தில் பிறந்தார். தேசோபகாரி, ஆந்திர தேசாபிமானி, விபூதரஞ்சனி, ஆந்திர கேசர், சத்யவாதி உள்ளிட்ட பல பத்திரிகைகளில் இவர் பணியாற்றினார். 1909-1912 ஆம் ஆண்டுகள் காலப்பகுதியில் ராவ் சென்னையில் வசித்து வந்தார். அப்போது ஆந்திராவின் வரலாற்றை ஐந்து தொகுதிகளாக எழுதினார். இதுவே முதலாவதாக எழுதப்பட்ட ஆந்திர வரலாறாகும். ஆந்திர மகாசபா இவரது பங்களிப்பை "சதுரானா" வரலாற்றை உருவாக்கியவர் என்று பொருள் கொண்ட "சதுரானா" என்ற தலைப்பில் அங்கீகரித்தது.  

சிலுகுல்ரி வீரபத்ர ராவ் 1939 ஆம் ஆண்டு இறந்தார்.
# பகாமாசு நெகிழி இயக்கம்


**பகாமாசு நெகிழி இயக்கம்** (*Bahamas Plastic Movement*) என்பது இலாப நோக்கமற்ற ஒரு சுற்றுச்சூழல் பாதுகாப்பு அமைப்பாகும். பகாமாசு நாட்டிலுள்ள தெற்கு எலியுதேரா தீவில் இவ்வமைப்பு உள்ளது. நெகிழிகளால் தோன்றும் மாசுபாட்டைக் குறைப்பதில் இவ்வியக்கம் கவனம் செலுத்துகிறது. 2018 ஆம் ஆண்டு கிறிசுடல் அம்புரோசு பகாமாசு நெகிழி இயக்கத்தைத் தொடங்கினார்.நெகிழி பயன்பாடு மாசுபாட்டை முடிவுக்குக் கொண்டுவருவதற்கு இளைஞர்களைப் பயன்படுத்துவது இந்த அமைப்பின் சிறப்பாகும். இவர்கள் நெகிழி மாசுபாடு கூட்டணியின் செயல் உறுப்பினர்களாக உள்ளனர்.  

2017 ஆம் ஆண்டு பகாமாசு நெகிழி இயக்கம் அமெரிக்கப் பாடகர் ஜாக் ஜான்சனின் பாடல் தொகுப்புகளான ’நீங்கள் அதை கட்டுப்படுத்த முடியாது’ மற்றும் ஆல் தி லைட் அபோவ் இட் டூ என்ற இசை காணொலிகளை உருவாக்க உதவியது.  

பகாமாசு நாட்டில் பயன்படுத்தப்படும் நெகிழிப் பைகளை பைகளை தடை செய்வதற்காக இவ்வியக்கத்தின் இளைஞர் குழு 2018 ஆம் ஆண்டு பகாமாசின் தலைநகரமான நேசௌ நகரத்திற்கு சென்றது. சுற்றுச்சூழல் மற்றும் வீட்டுவசதி அமைச்சர் ரோமால்ட் பெரீராவைச் சந்தித்து நெகிழிப் பைகளை தடை செய்யக் கோரியது. கடற்கரைகளில் நெகிழி மாசுபாடு அதிகரித்தால் 8.5 மில்லியன் டாலர் சுற்றுலா வருவாயை இழக்க நேரிடும் என்று இயக்கம் சுட்டிக் காட்டியது.
# வன அறிவியல் மையம்


**வன் விஞ்ஞான் கேந்திரா** (*Van Vigyan Kendra*)(**வ.வி.கே.**) அல்லது **வன அறிவியல் மையங்கள்** (வ அ மை) என்பது இந்தியாவின் சுற்றுச்சூழல் மற்றும் வனத்துறை அமைச்சகத்தின் இந்திய வனவியல் ஆராய்ச்சி மற்றும் கல்வி குழுமத்தினால் தோற்றுவிக்கப்பட்ட அமைப்பாகும். இது விவசாயிகளால் உருவாக்கப்பட்ட வன அடிப்படையிலான தொழில்கள் மற்றும் வன ஆராய்ச்சி நிறுவனங்கள் உருவாக்கிய பல்வேறு தொழில்நுட்பங்களைப் பரப்புவதை நோக்கமாகக் கொண்டது.  

## செயல்பாடுகள்
வன அறிவியல் மையம் மரம்வளர்ப்பு, மரவளர்ப்பு மேம்பாடு, மண் மற்றும் நீர் பாதுகாப்புத் தொழில்நுட்பம், மற்றும் உவர்ப்பு நிலங்களில் காடு வளர்ப்பு தொழில் நுட்பங்கள், வனவியல் தொழிநுட்ப பயன்பாடு நீட்டிப்பு, கரிம வேளாண்மை மற்றும் கூட்டெரு நுட்பங்கள், நிலையான நிலப்பயன்பாட்டிற்கு பயன்படுத்தக்கூடிய அமைப்புகள் மற்றும் அறிமுகம் மற்றும் தளவாடத்திற்காக மரம் மற்றும் பிற மர இனங்கள் குறித்த ஆய்வினை மேற்கொள்கின்றன.  

நாற்றுகளின் உற்பத்தித்திறனை மேம்படுத்துவதற்காக உயர்ந்த நடவுப் பொருட்களை வழங்குவதில் முக்கியத்துவம் வழங்குகிறது. இது வனவியல் மற்றும் விவசாயத்துடன் தொடர்புடைய மக்களுக்கு உதவுகின்றது.  

வனவியல் ஆராய்ச்சி குறித்த விழிப்புணர்வு திட்டம் மற்றும் அதன் பயன்பாடு மற்றும் காடுகளின் பாதுகாப்பு உள்ளிட்ட பல்வேறு கருப்பொருள்கள் குறித்த பயிற்சிகளை வன அறிவியல் மையம் வழங்குகிறது.
# நமேரி தேசியப் பூங்கா

இந்தியாவின் அசாமின் சோனித்பூர் மாவட்டத்தில் கிழக்கு இமயமலையின் அடிவாரத்தில் தேஸ்பூரிலிருந்து 35 கி.மீ தூரத்தில் உள்ள ஒரு தேசிய பூங்கா **நமேரி தேசிய பூங்கா** (*Nameri National Park*) ஆகும். இதன் அருகிலுள்ள கிராமம் சரிதுவார், இது இங்கிருந்து 9 கி.மீ தூரத்தில் உள்ளது.  

நமேரி தனது வடக்கு எல்லையை அருணாச்சல பிரதேசத்தின் பாகுய் வனவிலங்கு சரணாலயத்துடன் பகிர்ந்து கொள்கிறது. இங்கு 1000 சதுர கிலோ மீட்டருக்கும் மேற்பட்ட பரப்பளவைக் இவை பகிர்ந்து கொள்கின்றன. இதில் நமேரியின் மொத்த பரப்பளவு 200 கி.மீ. <sup>2</sup> ஆகும்.  

1999-2000ஆம் ஆண்டில் நமேரி புலிகள் காப்பகமாக அறிவிக்கப்பட்டது. இது மனாசு புலிகள் காப்பகத்திற்கு<nowiki/>ப் பிறகு அசாமின் 2வது புலிகள் காப்பகமாகும். இது 2 முக்கிய பகுதிகளைக் கொண்டுள்ளது: நமேரி தேசிய பூங்கா & சோனாய்- ரூபை வனவிலங்கு சரணாலயம் (நமேரி புலி ரிசர்வ் சேட்டிலைட் மூலம்). ஜியா-போரோலி நதி நமேரியின் உயிர்நாடியாகும். இது பூங்காவின் தெற்கு எல்லையில் வடமேற்கிலிருந்து தென்கிழக்கு வரை பாய்கிறது. கிழக்குப் பகுதியில், போர்-டிகோராய் நதி ஜியா-போரோலி நதியின் துணை, வடகிழக்கு முதல் தென்மேற்கு வரை தெற்கு எல்லையில் பாய்கிறது.  

## நதிகள்
முக்கிய நதிகளாக ஜியா- போரோலி மற்றும் போர் டிகோராய் உள்ளன. இந்த இரண்டு நதிகளின் பிற துணை ஆறுகள்: டிஜி, தினாய், நமேரி, காரி, மேல் திகிரி ஆகியன. இவை அருணாச்சல பிரதேசத்தில் இமயமலையில் தோன்றி பக்கே டிஆர் மற்றும் நமேரி டிஆர் வழியாகப் பாய்கின்றன.  

## சொற்பிறப்பியல்
அக்டோபர் 17, 1978 அன்று இந்த பூங்கா ஒரு வனக் காப்பகமாக அறிவிக்கப்பட்டது. இது செப்டம்பர் 18, 1985 அன்று 137 சதுர கிலோமீட்டர் பரப்பளவில் நமேரி சரணாலயமாக அமைக்கப்பட்டது. நாது வனப்பகுதியின் ஒரு பகுதியாக உள்ளது. வனக்காப்பகமாக அறிவிக்கப்படும் வரை நமேரி தேசிய பூங்காவில் மரங்கள் வெட்டப்பட்டன. நவம்பர் 15, 1998 அன்று மேலும் 75 கி.மீ <sup>2</sup> தேசிய பூங்காவாக அதிகாரப்பூர்வமாக நிறுவப்பட்டபோது சேர்க்கப்பட்டது.  

அசாமின் ஜியா போரோலி நதி ஆங்கிலேயக் காலத்திலிருந்தே தங்க பெளி மீனைத் தூண்டிலிட்டுப் பிடித்தலுக்குப் புகழ்பெற்றது. தூண்டி மீன்பிடிப்பு அதிகாரப்பூர்வமாக 2011ஆம் ஆண்டில் இந்த புலிகள் காப்பகத்தில் தடை செய்யப்பட்டது.  

## தாவரங்கள்
நமேரியின் தாவர வகை பகுதி பசுமையான மூங்கில் பிரேக்குகள் கொண்ட ஈரமான இலையுதிர் காடுகள் மற்றும் ஆறுகளில் திறந்த புல்வெளியின் குறுகிய கீற்றுகள் இங்கே காணப்படுகின்றன. காடுகள் மேலொட்டிகள், லியானாக்கள் மற்றும் படர்கொடிகள் மற்றும் மூங்கில் நிறைந்து காணப்படுகிறது.  

## நமேரியில் பறவை வளர்ப்பு

ஆபாசின் பறவையான வெள்ளை-சிறகுகள் கொண்ட வாத்தின் (*அசார்கார்னிசு ஸ்கூட்டுலாட்டா*) சிறந்த பார்வைக்குரிய இடம் நமேரி ஆகும். இது அசாமின் மாநில பறவையாகும். ஐபிஸ்பில் மற்றும் மெர்கன்சர் ஆகியவை இரண்டு குளிர்காலங்களில் இடம்பெயரும் பறவைகளாக இப்பூங்காவிற்கு வருகின்றன. இந்த பூங்காவில் 2005ஆம் ஆண்டில் 374 (முந்நூற்று எழுபத்து நான்கு) பறவைகள் இருப்பதைத் திரு. மான் பருவா மற்றும் திரு பங்கஜ் சர்மா ஆகியோர் பதிவு செய்துள்ளனர்.  

## மோதல்கள் மற்றும் அச்சுறுத்தல்கள்
நமேரி சில் அச்சுறுத்தல்களை எதிர்கொள்கிறது. அவற்றுள் ஒன்று, சோனித்பூர் பகுதியில் தொடர்ந்து உத்தியோக பூர்வ மரங்கள் அகற்றுதல்.  

சுமார் 3000 கால்நடைகள் காடுகளில் மேய்வதால் மனித/விலங்கு மோதல் நமேரிக்கு பெரும் அச்சுறுத்தலாக உள்ளது. இது இந்த பாதுகாக்கப்பட்ட பகுதியில் பெரும் அச்சுறுத்தலாக உள்ளது. ஏனெனில் வேட்டையாடுபவர்கள் இறக்கைகளுக்காக மதிப்புமிக்க பறவைகளையும் வேட்டையாடுகிறார்கள்.
# மம்பாங் டி அவான்


**மம்பாங் டி அவான்** என்பது (மலாய்:*Mambang Di Awan*; ஆங்கிலம்:*Mambang Di Awan*; சீனம்:*萬邦刁灣*) என்பது மலேசியா, பேராக், கம்பார் மாவட்டத்தில் உள்ள ஒரு சிறு கிராமப்புற நகரம் ஆகும். மம்பாங் டி அவான் எனும் மலாய்ச் சொற்களின் பொருள் "மேகங்களில் தேவதை".  

கம்பார் நகரில் இருந்து 30 கி.மீ; ஈப்போ மாநகரில் இருந்து 45 கி.மீ; தொலைவில் அமைந்து உள்ளது. தெம்புரோங் குகையும், மம்பாங் டி அவான் நகரில் இருந்து 21 கி.மீ. தொலைவில் தான் உள்ளது.  

இந்த நகரத்தில்தான் மலேசியாவில் புகழ்பெற்ற சாப் தாங்ஙான் ("Cap Tangan" - கட்டைவிரல் அடையாளத்தைக் கொன்ட வர்த்தக முத்திரை) நிலக்கடலையின் தொழிற்சாலை அமைந்து உள்ளது. தவிர பல தொழில்துறை இடங்களும் இங்கு உள்ளன.  

## வரலாறு

ஜார்ஜ் மேக்ஸ்வெல் எனும் பிரித்தானிய அதிகாரியின் கூற்றுப்படி மம்பாங் டி அவான் நகருக்கு ஒரு புராணக்கதை உள்ளது. ஒரு நாள் முழுவதும் கடுமையாக உழைத்த ஈயச் சுரங்கத் தொழிலாளர்கள், ஓய்வு எடுத்துக் கொண்டிருந்த போது, அவர்களின் முன் ஒரு தேவதை தோன்றி இருக்கிறார். அந்தத் தேவதையைப் பார்த்த பின்னர், பாத்தாங் தோங்காங் (*Batang Tonggang*) என்ற அந்த இடத்திற்கு மம்பாங் டி அவான் என பெயர் வைத்து இருக்கிறார்கள்.  

### சீனாவில் இருந்து குடியேறிய சீனர்கள்

1850-ஆம் ஆண்டுகளில் இந்த நகரத்தைச் சுற்றிலும் நிறைய ஈயச் சுரங்கங்கள் இருந்தன. சீனாவில் இருந்து இங்கு குடியேறிய சீனர்கள் பல ஈயச் சுரங்கங்களைத் திறந்தனர். அவற்றில் ஆயிரக் கணக்கான சீனர்கள் வேலை செய்தனர். குறிப்பிடத்தக்க அளவில் தமிழர்களும் வேலை செய்து இருக்கிறார்கள். இருப்பினும் இந்த நகரைச் 'சீனர்களின் நகரம்' என்று சொல்வது உண்டு.  

உலகிலேயே மிகப் பெரிய ஈயப் பள்ளத்தாக்கு பேராக் மாநிலத்தில் உள்ள கிந்தா பள்ளத்தாக்கு ஆகும். இந்தப் பள்ளத்தாக்கில் தான் மம்பாங் டி அவான் கிராமப்புற நகரம் அமைந்து உள்ளது. இப்போது அந்த ஈயச் சுரங்கங்கள் ஆழமான நன்னீர் ஏரிகளாக மாறி விட்டன. மீன் வளர்ப்பு; தாமரை பூக்கள் வளர்த்தல் போன்ற தொழில்கள் நடைபெறுகின்றன.
# 2-புரோமோ அனிசோல்


**2-புரோமோ அனிசோல்** (*2-Bromoanisole*) என்ற கரிமபுரோமைடு BrC<sub>6</sub>H<sub>4</sub>OCH<sub>3</sub> என்ற மூலக்கூற்று வாய்ப்பாட்டால் விவரிக்கப்படுகிறது. புரோமோ அனிசோல் சேர்மத்தின் மூன்று மாற்றியன்களில் ஒன்றான இச்சேர்மம் நிறமற்ற நீர்மமாகக் காணப்படுகிறது. 3-புரோமோ அனிசோல், 4-புரோமோ அனிசோல் என்பவை மற்ற இரண்டு மாற்றியன்களாகும்.  
எக் வினைகள், புச்வால்ட்டு-ஆர்ட்விக் இணைப்பு வினைகள், சுசுகி இணைப்பு வினைகள், உல்மான் ஒடுக்க வினைகள் உள்ளிட்ட உலோக வினையூக்கி இணைப்பு வினைகளில் இச்சேர்மம் ஒரு நிலையான இணைப்புப் பங்காளராகச் செயல்படுகிறது. தொடர்புடைய கிரிக்னார்டு வினைப்பொருள் உடனடியாக உருவாகிறது. இது ஆர்த்தோ அனிசால்டிகைடு சேர்மம் தயாரிப்புக்கான ஒரு முன்னோடிச் சேர்மமாகும்.
# வசந்த சேனா (1967 திரைப்படம்)

**வசந்த சேனா** ( *Vasantha Sena* ) என்பது 1967ஆம் ஆண்டு தெலுங்கு மொழியில் வெளிவந்த திரைப்படமாகும். இது விக்ரம் ஸ்டுடியோஸ் பதாகையின் கீழ் பி.எஸ்.ரங்கா என்பவர் தயாரித்து இயக்கியிருந்தார். இதில் அக்கினேனி நாகேஸ்வர ராவ், கிருஷ்ண குமாரி ஆகியோர் முக்கிய வேடத்தில் நடிக்க எஸ்.ராஜேஸ்வர ராவ் இசையமைத்திருந்தார். இப்படம் கிபி 3 – 4ஆம் நூற்றாண்டில் சமசுகிருத மொழி நாடக ஆசிரியரும் உஜ்ஜைன் நாட்டு மன்னருமான சூத்திரகர் என்பவரால் சமசுகிருத மொழியில் இயற்றப்பட்ட மேடை நாடகத்தை அடிப்படையாகக் கொண்டது.  

## நடிகர்கள்
- சாருதத்தனாக அக்கினேனி நாகேஸ்வர ராவ்
- வசந்த சேனையாக கிருஷ்ண குமாரி
- சம்ஸ்தானகனாக எஸ். வி. ரங்கராவ்
- சார்விளாகனாக இரேலங்கி
- ஆர்யகனாக கைகலா சத்ய நாராயணா
- மைத்திரேயராக வள்ளூரி பாலகிருஷ்ணா
- அதிதியாக அஞ்சலிதேவி
- மதனிகாவாக கிரிஜா
- அனக சேனாவாக பத்மினி
- சவிதா

## திரைப்படக் குழு
- **கலை** : வாலி, சுதிது ராய்
- **நடனவடிவமைப்பு:** ஹீராலால், சின்னி-சம்பத், ஏ.கே. சோப்ரா
- **உரையாடல்கள்** : வேம்படீ சதாசிவபிரம்மம்
- **பாடல்** : சி. நாராயண ரெட்டி, தசரதி, சிறீ சிறீ, கோசராஜு
- **பின்னணி** : கண்டசாலா, பி. சுசீலா, எஸ். ஜானகி, பி. பி. ஸ்ரீனிவாஸ், மாதவபெட்டி சத்யம், பி. லீலா, பி. வசந்தா, சொர்ணலதா
- **இசை** : எஸ். ராஜேஸ்வர ராவ்
- **படத்தொகுப்பு** : பி.ஜே.மோகன், எம்.தேவேந்திரநாத், டி.சக்ரபாணி
- **ஒளிப்பதிவு** : பி.எஸ்.ரங்கா, பி.எஸ்.ஹயாஸ்
- **தயாரிப்பாளர் - இயக்குநர்** : பி.எஸ்.ரங்கா
- **நிறுவனம்** : விக்ரம் புரொடக்ஷன்ஸ்
- **வெளியீட்டு தேதி** : 12 ஆகஸ்ட் 1967
# சென்னை மாநகர் அண்ணல்

**சென்னை மாநகர் அண்ணல்** (*Sheriff of Madras*) என்பது சென்னையின் முக்கிய குடிமகனுக்கு ஓராண்டு வழங்கப்படும் அதிகாரத்தின் அரசியல் சார்பற்ற பதவியாகும். இந்த பதவி 1998இல் ரத்து செய்யப்பட்டது.  

சென்னை மாநகரின் அண்ணல் நிலை 1726ஆம் ஆண்டு சென்னை சாசனத்தில் உருவாக்கப்பட்டது. இது 1727 ஆகஸ்ட் 17 அன்று நடைமுறைக்கு வந்தது. உயர்நீதிமன்றத்திற்கு மக்களை வரவழைத்தல், தீர்ப்பாயராகச் செயல்படல், சொத்துக்களை இணைத்தல் மற்றும் முத்திரையிடல் மற்றும் தேவைப்பட்டால், ஏலத்திற்கு ஏற்பாடு செய்தல் அண்ணலின் கடமைகளாக இருந்தது. இப்பதவிக் காலம் ஒரு வருடமாகும். ஷெரிப் அலுவலகம் மற்றும் ஊழியர்களைக் கொண்டிருந்தார் மற்றும் முன்னுரிமையின் வரிசையில் மேயருக்குக் அடுத்த நிலையிலிருந்தார். 1800களின் நடுப்பகுதியிலிருந்து இந்த நிலை அதன் அதிகாரங்களையும் பொறுப்புகளையும் இழந்து சடங்கு நிலையில் இருந்தது  

மும்பை (பம்பாய்) மற்றும் கொல்கத்தா (கல்கத்தா) இதேபோன்ற பதவிகளைத் தக்க வைத்துக் கொண்டுள்ளன.  

## சென்னை மாநகர அண்ணல்களில் சிலர்

- 1727 ஆகஸ்ட் நிக்கோலஸ் மோர்ஸ், முதல் ஷெரிப்
- 1779 வில்லியம் ஜாக்சன்
- 1824 ஜான் சாவேஜ்
- 1828 ஜார்ஜ் லைஸ்
- 1831 பேட்ரிக் கிராண்ட்
- 1843-45 ஜான் புரூஸ் நார்டன்
- 1845: ஜான் ஃபைண்ட்லி மெக்கென்னி
- 1846 லியோனார்ட் கூப்பர், வழக்குரைஞர் (இறந்தார் 1852)
- 1854 கேப்டன் கிறிஸ்டோபர் பிடன்
- 1885-86 ஜான் ஹென்றி டெய்லர்
- 1886, 1887 ராஜா சர் சவலை ராமசாமிமுதலியார், சென்னையின் 158வது ஷெரிப் மற்றும் முதல் இந்திய ஷெரிப்
- 1888, 1889 ஆபெல் ஜோசுவா ஹிகின்போதம், புத்தக விற்பனையாளர்
- 1892 பூண்டி அரங்கநாத முதலியார், எழுத்தாளர், கல்வியாளர் மற்றும் அரசியல்வாதி
- 1893 கவாஸ்ஜி எடுல்ஜி பாண்டே, முதல் பார்சி ஷெரிப்
- 1909 டிசம்பர் 07 - ராவ் பகதூர் எம். வெங்கடசாவ்மி நாயுடு
- 1911 ஆர்தர் எர்னஸ்ட் லாசன்
- 1922 முத்தையா செட்டியார், வங்கியாளர்
- 1925 டிசம்பர் 20 - சி. ஈ. உட்
- 193n வில்லியம் வாலசு லாடன், தொழிலதிபர்
- 1935 கான் பகதூர்குலாம் மொகியுதீன் கான், ஆர்காட்டின் 6வது இளவரசர்
- 1938 கணபதி அக்ரஹாரம் அண்ணாதுரை அய்யர் நடேசன்
- 1940 டிசம்பர் 20 -தீவன் பகதூர் வி. சண்முக முதலியார்
- 1949-50 ஆர். ராமநாதன் செட்டியார், மக்களவை உறுப்பினர்
- 1952 பி.வி.எஸ் வெங்கடசெல்லம், தொழிலதிபர்
- 1955-56 ஆர். ஈ. காஸ்டல்
- 1961 ஆர்.எம். டேவ், பரோபகாரர் மற்றும் மேயர்
- 1964 டி.எஸ்.நாராயணசாமி, தொழிலதிபர்
- 1967-1968 மருதாய் பிள்ளை, தொழிலதிபர்
- 1969-70 அனந்தராமகிருஷ்ணன் சிவசைலம், தொழிலதிபர்
- 1973-74 ஏ.எம் புஹாரி, உணவகம்
- 1974-75 ரங்கசாமி ராமகிருஷ்ணன்
- 1978 ஏபி அனந்தகிருஷ்ணன்
- 1980-81 டாக்டர் பி. எம். ரெக்சு
- 1983 சரோஜினி வரதப்பன், சமூக சேவகர்
- 1984-85 நவாப் முகம்மது அப்துல் அலி
- 1992-93 சுரேஷ் கிருஷ்ணா, தொழிலதிபர்
- 1997 கே. சொக்கலிங்கம், அறுவை சிகிச்சை நிபுணர் (கடைசி ஷெரிப்)
# பி. எஸ். இரங்கா



**பிந்திகானவிலே சீனிவாஸ் ஐயங்கார் ரங்கா** (**Bindiganavile Srinivas Iyengar Ranga)** (11 நவம்பர் 1917 - 12 திசம்பர் 2010 ) ஒரு இந்திய புகைப்படக் கலைஞரும், நடிகரும், தயாரிப்பாளரும், இயக்குநரும் ஆவார். இவர் கன்னடம், தமிழ் மற்றும் தெலுங்கில் பல முக்கிய திரைப்படங்களை உருவாக்கியுள்ளார். விக்ரம் ஸ்டுடியோஸின் உரிமையாளராகவும் இருந்தார். சுமார் 87 படங்களை இயக்கி தயாரித்துள்ளார். கன்னடத்தில் ராஜ்குமார் நடிப்பில் மட்டும் 18 படங்களை இயக்கி தயாரித்துள்ளார்.  

## சுயசரிதை
கர்நாடக மாநிலத்தின் மைசூரின் மகதி கிராமத்தில் பிறந்தார். ஒரு கலைகளின் பின்னணியில் வளர்ந்த இவரது குழந்தை பருவத்திற்குப் பிறகு, பல மேடை ஆளுமைகளுடன் தொடர்பிலிருந்தார். பின்னர், புகைப்படத் துறையில் நுழைந்தார். 17 வயதில், சுயமாக பயிற்சி பெற்ற இவர் தனது சில படைப்புகளை இலண்டனில் உள்ள கலைக்கூடத்திற்கு காட்சிக்கு அனுப்பினார். மேலும், அரச புகைப்படக் கலைஞர்களின் அமைப்பில் கௌரவ சக உறுப்பினராகத் தேர்ந்தெடுக்கப்பட்டார்.  

அதைத் தொடர்ந்து, இவர் மும்பைக்கு குடிபெயர்ந்தார். மேலும் ஒளிப்பதிவுக் கலைஞரும் ஆய்வக தொழில்நுட்ப வல்லுநருமான கிருஷ்ண கோபால் என்பவரிடம் பயிற்சி பெற்றார். பின்னர் ஐந்து தசாப்தங்களுக்கும் மேலாக நீடித்த ஒரு திரைப்பட வாழ்க்கையைத் தொடங்கினார். இவரது தயாரிப்பு நிறுவனமான விக்ரம் புரொடக்சன்ஸ் 1960கள் மற்றும் 1970களில் முக்கியத்துவம் பெற்றது. மேலும் இவருக்கு இரண்டு குடியரசுத் தலைவர் விருதுகள் உட்பட பல விருதுகள் கிடைத்தன. முதலாவது தெலுங்கில் வெளியான தெனாலி ராமகிருஷ்ணா என்ற படத்துக்காக ( என்.டி.ராமராவும் அக்கினேனி நாகேஸ்வர ராவும் நடித்திருந்தனர்) கிடைத்தது. இரண்டாவதாக கன்னடத்தில் தயாரிக்கப்பட்ட முதல் வண்ணத் திரைப்படமான *அமர்ஷில்பி ஜக்கனாச்சாரி* என்ற படத்துக்காக கிடைத்தது.  

## இறப்பு
சில காலமாக 'வயது தொடர்பான நோயால்' பாதிக்கப்பட்டுவந்த இவர், சென்னையில் உள்ள ஒரு தனியார் மருத்துவமனையில்' சிகிச்சை பெற்று வந்தார். திசம்பர் 12, 2010 அன்று தனது 93 வயதில் காலமானார். இவருக்கு மூன்று மகன்களும் ஒரு மகளும் உள்ளனர்.  

## விருதுகள்

- 1957 இல் சிறந்த திரைப்படத்திற்கான அகில இந்திய விருது
- 1956 - தெலுங்கில் சிறந்த திரைப்படத்திற்கான குடியரசுத்தலைவரின் வெள்ளிப் பதக்கம் - *தெனாலி ராமகிருஷ்ணா*
# கரு. மாணிக்கம்


**கரு. மாணிக்கம்** (*Karu Manickam*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2021 ஆம் ஆண்டு தமிழக சட்டசபைக்கான தேர்தலில் திருவாடானை தொகுதியிலிருந்து இந்திய தேசிய காங்கிரஸ் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.  
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2021 | திருவாடானை | இதேகா | 79,364 | 39.33% |
# பைலான் கானாங்கோழி



**பைலான் கானாங்கோழி** [Baillon's crake (*Zapornia pusilla*)] என்பது ராலிடே குடும்பத்தைச் சேர்ந்த ஒரு சிறு நீர்ப்பறவை. இது உலகின் பல்வேறு பகுதிகளிலும் பரவலாகக் காணப்படுகின்றது. இந்த கானாங்கோழி இனத்திற்கு பிரென்சு இயற்கை ஆர்வலர் லூயி பைலானின் பெயர் சூட்டப்பட்டுள்ளது.  

## உடலமைப்பு

இக் கானாங்கோழி காடைகளைச் சற்று பெரிய, நாகணவாயை விட சிறியது. நீளம் -- 17 முதல் 19 cm. மேற்பாகம் நல்ல செம்பழுப்பு நிறம்: அதில் ஆங்காங்கு கருங்கீற்றுகளும் பின்பகுதியில் வெண்புள்ளிகளும் காணப்படும். அடிப்பாகம் வெளிர் நிறம்; மங்கலான பச்சை நிறத்தில் அலகும் கால்களும் இருக்கும். பெண், ஆண் பெரும்பாலும் ஒரே மாதிரி இருப்பினும், பெண் கோழியின் கண்ணிற்குப் பின் செம்பழுப்பு நிறப் பட்டை இருக்கும்.  

## பரவலும் வாழ்விடமும்

### பரவல்
வட அமெரிக்க, தென் அமெரிக்கக் கண்டங்கள், வட/வட மேற்கு ஆப்பிரிக்கா, ரஷ்யா, ஸ்காண்டினேவியா உள்ளிட்ட சில பகுதிகள் நீங்கலாக உலகின் பல்வேறு இடங்களிலும் இவை காணப்படுகின்றன. மத்திய இந்தியா, வடமேற்கு இந்தியா நீங்கலாக இந்தியாவின் அனைத்து பகுதிகளிலும் இக்கானாங்கோழிகள் தென்படுகின்றன. தமிழ்நாட்டின் காஞ்சிபுரம் மாவட்டத்திலுள்ள பள்ளிக்கரணை சதுப்பு நிலத்தில் இவை அதிகமாகப் பதிவு செய்யப்பட்டுள்ளன. இருப்பினும், இவற்றின் எண்ணிக்கையும் பதிவு செய்யப்படும் நெருக்கமும் குறைவாகவே உள்ளன.  

### வாழ்விடம்

## இடம்பெயர்வும் வலசையும்
ஆப்பிரிக்கா, ஆஸ்திரேலியா, தென்கிழக்கு ஆசியா மற்றும் இந்திய துணைக் கண்டத்தில் உள்ள பைலான் கானாங்கோழியின் திரள்கள் அங்கேயே வசிப்பவையாக இருந்தாலும் அருகிலிருக்கும் பகுதிகளுக்கு அவை வலசை செல்கின்றன. ஐரோப்பாவிலும் வடக்கு மற்றும் மத்திய ஆசியாவிலும் இருக்கும் கானாங்கோழித் திரள்கள் முழுமையாக வலசை செல்பவை.
# வள்ளூரி பாலகிருஷ்ணா


**வள்ளூரி பாலகிருஷ்ணா** ( *Valluri Balakrishna* ) ஒரு இந்திய நடிகரான இவர், முதன்மையாக தெலுங்குப் படங்களில் நகைச்சுவை நடிகராகத் தோன்றினார். இவர் நகைச்சுவை நடிகராக 100க்கும் மேற்பட்ட படங்களில் நடித்தார். ஆனால் பாதாள பைரவி திரைப்படத்தில் என். டி. ராமராவ் உடன் இவர் நடித்த அஞ்சி காடு என்ற பாத்திரம் இவரை பார்வையாளர்களிடையே பிரபலமாக்கியது. மிகவும் பிரபலமான மாயாபஜார் படத்திலும் சாரதி என்ற பாத்திரத்தில் நடித்தார். அவர் நாட்டுப்புற, சமூக மற்றும் புராண படங்களில் தனித்துவமான பாத்திரங்களில் நடித்தார்.  

பாதாள பைரவி படத்தின் மூலம் பாலகிருஷ்ணாவின் நடிப்பால் மிகவும் ஈர்க்கப்பட்ட மற்றொரு தெலுங்கு நகைச்சுவை நடிகர் ராஜபாபு ஒவ்வொரு ஆண்டும் தனது பிறந்தநாளில் இக்கலைஞரிடம் ஆசி பெறுவார். ராஜபாபு ஒரு நடிகனாவதற்கு முன்னர் பாலகிருஷ்ணாவின் நடிப்பால் ஈர்க்கப்பட்டு பாதாள பைரவி படத்தை சுமார் 90 முறை பார்த்ததாக தெரிவித்தார்.  

## திரைப்படவியல்

- பாதாள பைரவி
- மாயாபஜர்
- கல்யாணம் பண்ணிப்பார்
# வேம்படீ சதாசிவபிரம்மம்


**வேம்படீ சதாசிவபிரம்மம் ** ( *Vempati Sadasivabrahmam* ) சுருக்கமாக சதாசிவபிரம்மம் (பி: 1905 - டி: 1968) தெலுங்குத் திரைப்படத்துறையின் ஆரம்ப காலத்தில் திரைப்படங்களில் கதை வசனங்கள் மற்றும் பாடல்களை எழுதியவராவார்.  

## வாழ்க்கை வரலாறு
இவர் சென்னை மாகாணத்தின் (தற்கால ஆந்திரப் பிரதேசம்) வடகிழக்குப் பகுதியிலுள்ள கிழக்கு கோதாவரி மாவட்டத்தின் துனி என்ற ஊரில் வேம்படீ பிரம்மசாத்திரி, வெங்கம்மா ஆகியோரின் மூன்றாவது மகனாகப் பிறந்தார். பஞ்ச காவியங்களைப் படித்த இவர் சமசுகிருதம் மற்றும் தெலுங்கு மொழிகளில் தேர்ச்சி பெற்றிருந்தார். இவர் அஷ்டாவதானங்களையும் சதாவதானங்களையும் நிகழ்த்தினார். உரைநடை மற்றும் வசனத்தை எழுதி குழந்தைக் கவிஞராக அறியப்பட்டார்.  

1928 ஆம் ஆண்டில், தனது 23 வயதில், ஸ்ரீகாகுளத்தைச் சேர்ந்த ஜனகாம்மாவை மணந்தார். அப்போது அவளுக்கு எட்டு வயது. திருமணமான பிறகு, இவர் தனது மனைவியை துனியிலேயே விட்டுவிட்டு சுதந்திர போராட்டத்தில் குதித்தார். அல்லூரி சீதாராமராஜ் என்பவர் மேற்கொண்ட சதித்திட்டங்களில், குறிப்பாக ராம்பச்சோடவரம் போன்ற போராட்டங்களில் பங்கேற்றார். பின்னர் காங்கிரசு கட்சியில் சேர்ந்தார். 1930ஆம் ஆண்டின் உப்பு சத்தியாக்கிரகத்தில் பங்கேற்ற இவர் சில மாதங்கள் சிறையில் அடைக்கப்பட்டார். சிறையில், தேசபக்தி கவிதைகளையும் பாடல்களையும் எழுத ஆரம்பித்தார். அன்றைய காங்கிரசின் போராட்டங்களில் பங்கேற்ற இவர், கதைச் செயல்பாட்டில் காவிய பிரசங்கங்களைப் பாடுவதன் மூலம் மக்களை ஊக்குவிப்பதில் தனது பங்கைக் கொண்டிருந்தார்.  

இராசா சாண்டோ இயக்கத்தில் 1941ஆம் ஆண்டு வெளிவந்த "சுதாமணி" என்ற திரைப்படத்தில் அறிமுகமானார். இந்த வெற்றிகரமான படத்திற்கான கதை, வசனங்கள் மற்றும் பாடல் வரிகளை இவர் எழுதினார்.  

இவர் சனவரி 1, 1968 அன்று சென்னையில் காலமானார்.  

## திரைப்படவியல்

1. பலே ராமுடு (1956) (உரையாடல்)
1. ஒன்றே குலம் (1956) (கதை)
1. லவகுசா (1963) (பாடல்)
# நரேந்திர நாராயண் பூங்கா

**நரேந்திர நாராயண் பூங்கா** (*Narendra Narayan Park*) இந்தியாவின் மேற்கு வங்காளத்திலுள்ள கூச் பெகர் நகரில் அமைந்துள்ள ஒரு வரலாற்றுச் சிறப்புமிக்க தாவரவியல் பூங்காவாகும். 1892 ஆம் ஆண்டு இப்பூங்கா நிறுவப்பட்டது. இதற்கு முந்தைய கூச் பெகர் மாநிலத்தின் ஆட்சியாளர் சிறீ நரேந்திர நாராயண் பெயர் பூங்காவிற்குச் சூட்டப்பட்டது. மகாராசா நிருபேந்திர நாராயண் என்பவர் இப்பூங்காவை நிறுவி தனது தந்தையின் பெயரை சூட்டினார். ஒரு எக்டேர் நீர்நிலை உட்பட 5.7 எக்டேர் அளவிற்கு நரேந்திர நாராயண் பூங்கா பரப்பளவைக் கொண்டுள்ளது. பொழுதுபோக்கும் தாவரவியல் ஆய்வுகள் இப்பூங்காவின் நோக்கங்களாகும்.  

மேற்கு வங்கத்தின் வனத்துறை பராமரித்து வரும் இப்பூங்காவின் வளாகத்தில் பிதன் சந்திர கிருசி விசுவவித்யாலயா என்ற பெயரில் வேளாண்மைப் பல்கலைக் கழகம் ஒன்று உள்ளது. 2013 ஆம் ஆண்டு பிப்ரவரி மாதத்தில் பூங்காவின் நிறுவனர் மகாராசா நிருபேந்திர நாராயணனின் சிலை அவரது 150 ஆவது பிறந்த நாள் கொண்டாட்டத்தின் ஒரு பகுதியாக திறக்கப்பட்டது.
# தியன்வென்-1


***தியன்வென்-1*** (*Tianwen-1*; **TW-1**) என்பது செவ்வாய்க் கோளிற்கு தானியங்கி விண்கலம் ஒன்றை அனுப்பும் சீன தேசிய விண்வெளி நிறுவனத்தின் ஒரு திட்டம் ஆகும். இவ்விண்கலத்தில் சுற்றுக்கலன், ஒளிப்படக் கருவி, தரையிறங்கி, சுரோங் செவ்வாய்த் தரையுளவி ஆகியன அடங்கியுள்ளன. மொத்தமாக 5 தொன் எடையுள்ள இந்த விண்கலம் 13 அறிவியல் கருவிகளை எடுத்துச் சென்றது. செவ்வாய்க்குச் செலுத்தப்பட்ட அதிகூடிய எடையுள்ள விண்கலம் இதுவாகும்.  

இவ்விண்கலம் 2020 சூலை 23 இல் வென்சாங் ஏவுதளத்தில் இருந்து வெற்றிகரமாக லாங் மார்ச் 5 என்ற மீகன செலுத்தூர்தியில் ஏவப்பட்டது. 7 மாதங்களின் பின்னர் இது 2021 பெப்ரவரி 10 இல் செவ்வாயின் சுற்றுப்பாதையை அடைந்தது. அடுத்த மூன்று மாதங்களுக்கு இவ்விண்கலம் தரையிறங்குவதற்குப் பொருத்தமான இடத்தை ஆராய்ந்தது. அதன் பின்னர் 2021 மே 14 அன்று தரையிறங்கி/தரையுளவி ஆகியன அடங்கிய மேற்பகுதி தரையிறங்கும் கட்டம் ஆரம்பமானது. செவ்வாயின் வளிமண்டல நுழைவை மேற்கொண்டு, அதைத் தொடர்ந்து வான்குடையின் கீழ் மெதுவாகத் தரையிறங்க ஆரம்பித்தது. தரையிறங்கி செவ்வாய்க் கோளில் பின்நோக்கிய உந்துகை மூலம் மென்மையான தரையிறங்கலை வெற்றிகரமாக நிறைவு செய்தது. வெளியிடப்பட்ட அறிக்கைகளின்படி, தரையிறங்கிய நேரம் 2021 மே 14, 23:18 (ஒசநே) ஆகும். சிறிது நேரத்தின் பின்னர், சீன தேசிய விண்வெளி நிர்வாகம் இதனை உறுதிப்படுத்தியது.
# அசாம் அல்வாசு


**அசாம் அல்வாசு** (Azzam Alwash) ஈராக் நாட்டைச் சேர்ந்த ஒரு நீரியக்க பொறியாளரும் சுற்றுச்சூழல் ஆர்வலருமாவார். சதாம் உசேன் ஆட்சியின் போது அழிக்கப்பட்ட தெற்கு ஈராக்கில் உப்பு சதுப்பு நிலங்களை மீட்டெடுப்பதற்கான இவரது முயற்சிகளுக்காக, குறிப்பாக 2013 ஆம் ஆண்டு அல்வாசுக்கு கோல்டுமேன் சுற்றுச்சூழல் விருது வழங்கப்பட்டது.  
அரபு நாட்டின் சமதர்மக் கட்சியான ஆளும் பா ஆத் கட்சியில் சேர மறுத்த காரணத்தால் அல்வாசு 1978 ஆம் ஆண்டிலேயே தனது 20 ஆவது வயதில் ஈராக்கை விட்டு வெளியேறினார். அப்போது இவர் பொறியியல் பட்டப்படிப்பில் பாதியில் படித்துக் கொண்டிருந்தார். கலிபோர்னியாவின் லாசு ஏஞ்சல்சு நகருக்கு குடிபெயர்ந்து தனது படிப்பைத் தொடர்ந்தார்.  

ஈராக் போரின் தொடக்கமான 2003 படையெடுப்பைத் தொடர்ந்து அல்வாசு ஈராக்கிற்குத் திரும்பினார். தெற்கு ஈராக்கின் உப்புச் சதுப்பு நிலங்களை மீட்டெடுப்பதில் கவனம் செலுத்துவதற்காக ஓர் இலாப நோக்கமற்ற நேச்சர் ஈராக் என்ற அமைப்பை நிறுவினார்.  

துருக்கி-சிரியா எல்லையில் 23 அணைகள் கொண்ட ஒரு விரிவான சங்கிலித் திட்டம் நிறைவடைந்தால், ஈராக்கில் நீரின் ஓட்டம் வெகுவாக குறையும் அபாயமுள்ளது. எனவே மறுசீரமைப்புப் பணிகளில் ஈடுபட்டுவந்த அல்வாசு ஈராக்கின் சுற்றுச்சூழலுக்கு ஏற்பட்டுக் கொண்டிருக்கும் இந்த புதிய அச்சுறுத்தலை எதிர்த்துப் போராடி வருகிகிறார்:
# வி. கி. முனுசாமி


**வி. கி. முனுசாமி** (*V .K. Munusamy*) இந்தியாவின் புதுச்சேரி மாநிலத்தைச் சேர்ந்த ஒரு சுடுமட்பாண்டக் கலைஞராவார். வி. கி. முனுசாமி கிருஷ்ணபக்தர் என்ற பெயராலும் இவர் அழைக்கப்படுகிறார். 1967 ஆம் ஆண்டு சூலை மாதம் 21 ஆம் நாளில் வி.கிருஷ்ணபதர் மற்றும் மங்கலட்சுமி தம்பதியருக்கு மகனாக முனுசாமி பிறந்தார்.  

சுடுமட்பாண்டக் கலைத்துறையில் ஆற்றிய சீறிய பணிக்காக 2020 ஆம் ஆண்டு இவருக்கு பத்மசிறீ விருது வழங்கப்பட்டது.  

வில்லியனூரை தளமாகக் கொண்ட இக்கலைஞர் பல தலைசிறந்த படைப்புகளை உருவாக்கி பெருமை சேர்த்துள்ளார். உலகின் மிக உயரமான 17 ½ அடி அளவிலான சுடுமண் குதிரை சென்னை அமெரிக்கன் பன்னாட்டுப் பள்ளியில் நிறுவப்பட்டுள்ளது. தென்னிந்திய கோயில்களுக்கு பல சிற்பங்களை உருவாக்கித் தந்துள்ளார். அமெரிக்கா, பிரான்சு, செருமனி மற்றும் சுவிட்சர்லாந்து நாடுகளில் பல்வேறு பன்னாட்டு நிகழ்வுகளில் பங்கேற்றுள்ளார்.  
கலை மேம்பாட்டு முயற்சிகளின் ஒரு பகுதியாக கோட்டா பழங்குடியினர், சுய உதவிக்குழுக்கள் மற்றும் பள்ளி மாணவர்களுக்கு சுடுமட்பாண்ட கலையில் பயிற்சி அளித்து வருகிறார்.
# தளவாய் சலபதி ராவ்

**தளவாய் சலபதி ராவ்** (*Dalavai Chalapathi Rao*) இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தைச் சேர்ந்த தோல் கைப்பாவை கைவினை கலைஞராவார்.  

தோல் கைப்பாவை கலையில் இவர் மேற்கொண்ட முயற்சிகளுக்காக 2020 ஆம் ஆண்டு சலபதி ராவுக்கு பத்மசிறீ விருது வழங்கப்பட்டது.  

## வாழ்க்கைக் குறிப்பு
தளவாய் சலபதி ராவ் 1936 ஆம் ஆண்டு ஆந்திராவின் அனந்தபூர் மாவட்டத்திலுள்ள நிம்மலகுந்தாவில் ஒரு பாரம்பரிய தோல் பொம்மை தயாரிப்பாளர்களின் குடும்பத்தில் பிறந்தார். தர்மாவரம் மண்டலத்தின் நிம்மலகுந்தா கிராமத்தில் தற்போது வசித்துவருகிறார். 1988 ஆம் ஆண்டு தனது கலைக்காக ஒரு தேசிய விருதையும் பெற்றார். 2016 ஆம் ஆண்டு கலா ரத்னா விருதும் இவருக்கு வழங்கப்பட்டது.
# சித்தூர் முஹம்மது ஹபீபுல்லா

**சித்தூர் முஹம்மது ஹபீபுல்லா** (Chittoor Mohammed Habeebullah) ஒரு இந்திய இரைப்பைக் குடல் மருத்துவர் ஆவார், இந்தியாவில் இரைப்பைக் குடலியல் மருத்துவத் துறையில் அவர் செய்த பங்களிப்புகளுக்காக பெயர் பெற்றவர். தென்னிந்திய மாநிலமான ஆந்திராவில் 1937 இல் சித்தூரில் பிறந்தார். Born in 1937  

## கல்வி
ஹபீபுல்லா 1958 இல் குண்டூர் மருத்துவக் கல்லூரியில் மருத்துவத்தில் (எம்.பி.பி.எஸ்) பட்டம் பெற்றார், அதன் பிறகு ஆந்திர பல்கலைக்கழகத்தில் பொது மருத்துவத்தில் முதுகலை பட்டமும் (எம்.டி) மற்றும் டி.எம். முதுகலை மருத்துவ கல்வி மற்றும் ஆராய்ச்சி நிறுவனம், சண்டிகரிலும் பயின்றார்.  

## மருத்துவப்பணி
- ஹபீபுல்லா உஸ்மானியா மருத்துவக் கல்லூரியின் காஸ்ட்ரோஎன்டாலஜி துறையில் உதவி பேராசிரியராக தனது வாழ்க்கையைத் தொடங்கினார்,
- 1975 முதல் 1992 வரை துறை பேராசிரியராகவும், துறைத் தலைவராகவும் பணியாற்றினார்.
- 1994 வரை மருத்துகல்லூரியின் அதிபராகவும் பணியாற்றினார்.
- ஹைதராபாத்தின் டெக்கான் மருத்துவ அறிவியல் கல்லூரியில், கல்லீரல் ஆராய்ச்சி மற்றும் நோயறிதலுக்கான மையத்தின் இயக்குநராகவும் பணியாற்றினார். தொடர்ந்து ஆந்திர அரசின் மருத்துவக் கல்வி இயக்குநரகத்தின் இயக்குநராகவும் பணியாற்றினார்.
- ஹபீபுல்லா இந்தியாவின் தேசிய அறிவியல் அகாடமியின் 1997 ஃபெலோவாக தேர்ந்தெடுக்கப்பட்டார்.
- பல அறிவியல் வெளியீடுகளை வெளியிட்டுள்ளார்.
- 1997 ஆம் ஆண்டில் குவாரிஸ்மி சர்வதேச விருதைப் பெற்றவர்.,
- ஹபீபுல்லாவிற்கு 2001 ஆம் ஆண்டில் இந்திய அரசின் நான்காவது மிக உயர்ந்த சிவில் விருதான பத்மஸ்ரீ விருது வழங்கப்பட்டது.
## இறப்பு
10 ஜூலை 2010 அன்று இறந்தார்
# கலா ரத்னா


**கலா ரத்னா** (*Kala Ratna*) இந்தியாவின் ஆந்திரப் பிரதேச மாநிலத்தில் ஆண்டுதோறும் வழங்கப்படும் ஒரு விருதாகும். முன்னதாக இவ்விருது அம்சா விருது என்ற பெயரில் வழங்கப்பட்டு வந்தது. யுகாதி எனப்படும் தெலுங்கு புத்தாண்டு நாளன்று ஆந்திரப்பிரதேச அரசும் ஆந்திரப்பிரதேச கலாச்சார மன்றமும் இணைந்து இவ்விருது வழங்கும் விழாவை ஏற்பாடு செய்து நடத்துகின்றன.  

ஒவ்வொரு துறையிலும் புகழ்பெற்ற நபர்களின் சாதனைகளை இவ்விருதுகள் கொண்டாடுகின்றன. இலக்கியம், இசை, நடனம், ஓவியம், சிற்பம், நாட்டுப்புற மற்றும் பழங்குடியினர் கலைகளைச் சேர்ந்தவர்கள் விருதுக்காகத் தேர்ந்தெடுக்கப்படுகிறார்கள். விழாவில் கலா ரத்னா விருதுகளுடன் ஆந்திரப் பிரதேச அரசு அதே மேடையில் யுகாதி புராசுகரம் விருதுகளையும் வழங்குகிறது.  
## விருது
கலா ரத்னா விருதுகளை ஆந்திரப் பிரதேச முதல்வர் வழங்குகிறார். ஒவ்வொரு விருதும் ரூ. 30,000 பணமுடிப்பு, ஒரு பொன்னாடை, தங்கமுலாம் பூசப்பட்ட அம்சா நினைவு பரிசு ஆகியவற்றை உள்ளடக்கியிருக்கும்.
# ஆசியப் புலிகள்

**ஆசியப் புலிகள்** (*Asian Tigers*) என்பது ஆப்கானித்தான் நாட்டைச் சேர்ந்த ஒரு போராளிக்குழுவைக் குறிக்கும். முன்னாள் பாக்கித்தான் உளவுத்துறை அதிகாரிகள் காலித் கவாஜா, கர்னல் இமாம், பிரித்தானிய பத்திரிகையாளர் ஆசாத் குரேசி மற்றும் குரேசியின் ஓட்டுநர் ருசுதம் கான் ஆகியோரை 2010 ஆம் ஆண்டு மார்ச் மாதம் கடத்தியதாக ஆசியப்புலிகள் குழு முதலில் பொறுப்பேற்றுக் கொண்டது. 2010 ஆம் ஆண்டு ஏப்ரல் மாதத்தில் கவாஜா கொல்லப்பட்டார். குரேசியும் கானும் 165 நாட்கள் சிறைவைக்கப்பட்ட பின்னர் 2010 ஆம் ஆண்டு செப்டம்பர் மாத்த்தில் விடுவிக்கப்பட்டனர். 2011 ஆம் ஆண்டு சனவரி மாதத்தில் இமாம் கொல்லப்பட்டார்.  

லஷ்கர்-இ-ஜாங்விஅல்லது அர்கத்-உல்-ஜிகாத்என்ற தீவிரவாத இயக்கத்திலிருந்து பிரிந்து வந்த போராட்டக்குழுவாக ஆசியப் புலிகள் போராளிக்குழு விவரிக்கப்படுகிறது.
# நாசா புவி அறிவியல்

**நாசா புவி அறிவியல்** (*NASA Earth Science*) என்பது அமெரிக்காவின் நாசா விண்வெளி நிறுவனத்தின் ஓர் ஆராய்ச்சித் திட்டமாகும். முன்னதாக புவி அறிவியல் நிறுவனம் என்றும் புவிக் கோள் திட்டம் என்றும் இந்த ஆராய்ச்சித் திட்டம் அழைக்கப்பட்டது.  
பூமியின் அமைப்பு பற்றிய அறிவியல் புரிதலையும், இயற்கை மற்றும் மனிதனால் மேற்கொள்ளப்படும் தூண்டல்களுக்கு பூமி வெளிப்படுத்தும் எதிர்வினைகளையும் இத்திட்டம் ஆய்வு செய்கிறது. இதனால் தற்போதைய மற்றும் எதிர்கால சந்ததியினருக்கான காலநிலை, வானிலை மற்றும் இயற்கை ஆபத்துகள் பற்றிய மேம்பட்ட கணிப்பை செயல்படுத்த முடியும். 2006 ஆம் ஆண்டு முதல் 2019 ஆம் ஆண்டு பிப்ரவரி மாதம் வரை இந்நிறுவனத்தின் இயக்குநராக மைக்கேல் ஃப்ரீலிச் செயல்பட்டார்.  

புவி அறிவியலில் ஆராய்ச்சியை நாசா நிறுவனம் ஆதரிக்கிறது. பூமி கண்காணிப்பு அமைப்பின் ஒரு பகுதியாக, காலநிலை, வளிமண்டல வேதியியல், கடல் மற்றும் நில சுற்றுச்சூழல் அமைப்புகளின் நிலையை கண்காணிக்க பூமியை கண்காணிக்கும் செயற்கைக்கோள்களை ஏவி பராமரிக்கிறது. புதைபடிவ எரிபொருட்களை மனிதர்கள் எரிப்பதன் மூலம் உமிழப்படும் பைங்குடில் வாயுக்களால் புவி வெப்பமடைகிறது என்ற அபாயத்தைக் குறித்து முதலில் உலகை எச்சரித்த டாக்டர் யேம்சு ஏன்சன் என்பவர் நாசாவின் புவி அறிவியல் விஞ்ஞானியாவார்.  

புவி அறிவியல் ஆராய்ச்சித் திட்டம், நாசா வானுயிரியல் நிறுவனத்தின் மூலம் வேற்று கிரகத்தில் உயிரினங்கள் வாழ்கின்றனவா என்பதை தேடுவதற்கான புரிதலின் அடித்தளத்தையும் வழங்குகிறது, குறிப்பாக வேற்று கிரகத்தில் உயிரினங்கள் உயிர்வாழ்வதற்கான அதிகபட்ச சாத்திய நிலைமைகளை ஆராய்வதற்கு பெரும்பாலும் இத்திட்டத்தில் கவனம் செலுத்தப்படுகிறது.
# மழைக்காடு ஆராய்ச்சி நிறுவனம்


**மழைக்காடு ஆராய்ச்சி நிறுவனம்** (*Rain Forest Research Institute*)(ஆர்.எஃப்.ஆர்.ஐ) என்பது அசாமில் ஜோர்ஹாட்டில் அமைந்துள்ள ஆராய்ச்சி நிறுவனம் ஆகும். இது இந்திய அரசாங்கத்தின் சுற்றுச்சூழல், வன மற்றும் காலநிலை மாற்ற அமைச்சின் இந்திய வன ஆராய்ச்சி கல்வி குழுமத்தின் (ஐ.சி.எஃப்.ஆர்.இ) கீழ் செயல்படுகிறது. இந்நிறுவனத்தின் இரு மையங்கள் அசிவால் மற்றும் அகர்தலாவில் அமைந்துள்ளன.
# மீன்வளம், கால்நடை பராமரிப்பு மற்றும் பால் வள அமைச்சகம்


**மீன்வளம்,** **கால்நடை பராமரிப்பு மற்றும் பால் வள அமைச்சகம்** (*Ministry of Fisheries, Animal Husbandry and Dairying*) இந்தியாவில் புதிதாக அமைக்கப்பட்ட அமைச்சகமாகும். இதன் மூத்த அமைச்சர் பர்சோத்தம் ரூபாலா ஆவார். இணை அமைச்சர்கள் பிரதாப் சந்திர சாரங்கி மற்றும் சஞ்சீவ் பல்யாண் ஆவர்.  

இது வேளாண் மற்றும் உழவர் நல அமைச்சகத்தின் கீழ் அதே பெயரில் உள்ள துறையைச் சேர்ந்த மோடி அரசால் 2019 மே மாதம் உருவாக்கப்பட்டது. இந்த நடவடிக்கையை அமுலின் சந்தைப்படுத்துபவர் குஜராத் கூட்டுறவு பால் சந்தைப்படுத்தல் கூட்டமைப்பு (ஜி.சி.எம்.எம்.எஃப்) வரவேற்றது.  

## அமைச்சர்கள்
| இந்திய தேசிய காங்கிரசு |  |  |  |
| --- | --- | --- | --- |
| -
!செளத்திரி பிரம்ம பிரகாஷ் யாதவ் | 30 ஜூலை 1979 | 14 ஜனவரி 1980 | இந்திய தேசிய காங்கிரசு |

## இணை அமைச்சர்
| பாரதிய ஜனதா கட்சி |
| --- |
# பி. வசந்தா


**பி. வசந்தா** (*B. Vasantha*) (பிறப்பு 29 மார்ச் 1944) ஒரு தென்னிந்திய பின்னணி பாடகியான இவர் கலைமாமணி விருது (தமிழ்நாடு) மற்றும் உகாதி விருது (ஆந்திரா) ஆகிய இரண்டு மாநில அளவிலான விருதுகளைப் பெற்றுள்ளார்.  

## குடும்பம்
இவரது கணவர் தோர்பலா சுதாகர் ஐதாராபாத் தலைமைச் செயலகத்தில் பணியாற்றினார். இவர்களுக்கு இரண்டு மகள்களும் ஒரு மகனும் இருந்தனர். மூத்த மகளின் பெயர் சுரேகா. இரண்டாவது மகள் சுசித்ரா. மகன் சரத்.  

## திரையுலகம்
இவர் முதன்முதலில் 1961ஆம் ஆண்டு "வக்தனம்" என்ற தெலுங்குத் திரைப்படத்தில் பாடினார். பின்னர் கன்னடம், மலையாளம், தமிழ், இந்தி போன்ற படங்களில் 4000 பாடல்களைப் பாடினார்.
# கே. என். சீனிவாசன்

**கே. என். சீனிவாசன்** (*K. N. Srinivasan*) என்பவர் இந்திய அரசியல்வாதி மற்றும் சென்னை மாநகரத் தந்தையாகப் பணியாற்றியவர் ஆவார். இவர் நவம்பர் 1956ஆம் ஆண்டு முதல் டிசம்பர் 1957 வரை இப்பதவியிலிருந்தார். இவர் இந்தியத் தேசிய காங்கிரசில் உறுப்பினராக இருந்தார்.  

## ஆரம்ப கால வாழ்க்கை
சீனிவாசன் செப்டம்பர் 20, 1914இல் செங்கல்பட்டு மாவட்டத்தில் பிறந்தார். சென்னை, கிறித்துவக் கல்லூரி மற்றும் சென்னை சட்டக் கல்லூரியில் உயர்கல்வி பயின்றார் . சீனிவாசன் சென்னை உயர்நீதிமன்றத்தின் வழக்கறிஞராக 1945இல் சேர்ந்தார்.  

## அரசியல் வாழ்க்கை
சீனிவாசன் தனது ஆரம்பக் காலத்திலிருந்தே இந்திய தேசிய காங்கிரசில் உறுப்பினராக இருந்தார். இவர் தமிழக காங்கிரசு குழுவின் உறுப்பினராக பத்து ஆண்டுகள் பணியாற்றினார். செங்கல்பட்டு மாவட்ட மாநாட்டிலும் உறுப்பினராக இருந்தார். நவம்பர் 29, 1956இல், இவர் சென்னை மாநகரத் தந்தையாக நியமிக்கப்பட்டார் மற்றும் டிசம்பர் 1957 வரை பணியாற்றினார். இவருக்குப் பின் தாரா செரியன் வெற்றி பெற்று இபபதவியினை வகித்தார்.
# மு. பூமிநாதன்


**மு. பூமிநாதன்** (*M. Boominathan*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். மறுமலர்ச்சி திராவிட முன்னேற்றக் கழகதை சேர்ந்த இவர், 2021 ஆம் ஆண்டு தமிழக சட்டசபைக்கான தேர்தலில் மதுரை தெற்கு தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.  
### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2021 | மதுரை தெற்கு | திமுக | 62,812 | 42.49% |
# பஞ்ச காவியங்கள்

**பஞ்ச காவியங்கள்** (*Pancha Kavyas*) என்பது தெலுங்கு இலக்கியத்தின் ஐந்து சிறந்த புத்தகங்களாகக் கருதப்படுகிறது. அவை பின்வருமாறு:  

- 16 ஆம் நூற்றாண்டு மன்னரும் கவிஞரும், தெலுங்கு இலக்கியத்தின் புரவலருமான கிருஷ்ணதேவராயன் இயற்றிய ஆமுக்தமால்யதா.
- கிருஷ்ணதேவராயனின் அரசவைக் கவிஞரான அல்லசாணி பெத்தண்ணா எழுதிய மனு சரித்திரம்.
- கிருஷ்ணதேவராயரின் அரசவைக் கவிஞரான தெனாலி ராமகிருஷ்ணன் எழுதிய பாண்டுரங்க மகாத்மியம்.
- கிருஷ்ணதேவராயனின் மருமகனும் 16 ம் நூற்றாண்டின் பிற்பகுதியில் விஜயநகர் பேரரசை ஆண்ட மன்னனுமான திருமலை தேவ ராயனின் அரசவைக் கவிஞர் இராமராஜ பூஷன் இயற்றிய வசு சரித்திரம்.
- 17ஆம் நூற்றாண்டின் ஆரம்பத்தில் தஞ்சாவூரைத் தலைநகரமாகக் கொண்டு சோழமண்டலத்தை ஆண்டு வந்த தஞ்சாவூர் நாயக்க வம்சத்தின் மூன்றாவது மன்னன் இரகுநாத நாயக்கரின் அரசவைக் கவிஞர் சேமகுரா வெங்கட கவி இயற்றிய விஜய விலாசமு.
# இ. நாகராஜன்


**மதுரகவி இ. நாகராஜன்** (இறப்பு: ஆகத்து 15, 1972) இலங்கை எழுத்தாளரும், மரபுக் கவிஞரும் ஆவார். சிலம்பன், ரவிவரன், வி. ஆர். என், ஆறென், இ. நா. ஆகிய புனைபெயர்களில் சிறுகதைகளையும், கவியரசன், ஈனா, கூட்டுக்கவிராயன், இடிமேகன், ரமேஸ்வரன், ரவி, ரவீந்திரன் ஆகிய புனைபெயர்களில் கவிதைகளையும், அரிமா, தனஞ்செயன் ஆகிய புனைபெயர்களில் கட்டுரைகளையும் எழுதி வந்தார்.  

## வாழ்க்கைக் குறிப்பு
இ. நாகராஜன் யாழ்ப்பாணம், அரியாலையைப் பிறப்பிடமாகக் கொண்டவர். மலையகத்தில் ஆசிரியராகப் பணியாற்றினார். யாழ்ப்பாணம் திரும்பிய பின்னர், 1940களில் எழுதத் தொடங்கினார். ஆரம்பத்தில் ஈழகேசரி பத்திரிகையில் பணியாற்றினார். பிற்காலத்தில் சுன்னாகம் வட இலங்கைத் தமிழ்நூற் பதிப்பகத்தில் பணியாற்றி வந்தார். ஈழகேசரியில் சிறுவர் பகுதிக்கென பாடல்கள், கட்டுரைகள் எழுதி வந்தார். தொடர்ந்து சிறுகதைகள், கவிதைகள் எழுதினார். 1960களில் 'தமிழன்' என்ற பத்திரிகையின் ஆசிரியராகவும் சிறிது காலம் பணிபுரிந்தார். ஈழகேசரி, வீரகேசரி, ஈழநாடு, தமிழன் முதலான பத்திரிகைகளிலேயே இவரது படைப்புகள் பெருமளவில் வெளியாகியுள்ளன.  

இவரது முதலாவது சிறுகதைத் தொகுதி 'நிறைநிலா' 1965-இல் வெளியாகியது. ஐந்து எழுத்தாளர்கள் எழுதிய 'மத்தாப்பு' என்ற குறும் புதினத்தின் முதலாம் அத்தியாயத்தை நாகராஜன் எழுதினார். இது அச்சிலும் வெளிவந்தது. மூன்று எழுத்தாளர்கள் எழுதிய 'மணிமகுடம்' என்ற புதினத்தின் முதல் மூன்று அத்தியாயங்களை, கவிதை நடையில் எழுதினார்.  

நீதிக் கரங்கள், புத்தொளி, கூத்தாடி ஆகிய சிறு காவியங்களையும், இரண்டு குறுநாவல்களையும் எழுதியுள்ளார்.  

## மதுரகவி பட்டம்
இவரது 'புகாரில் ஒருநாள்' என்ற கவிதை 1968 இல் சென்னை இரண்டாவது உலகத் தமிழாராய்ச்சி மாநாட்டிற்காக நடத்தப்பட்ட கவிதைப்போட்டியில் முதலாவது பரிசைப் பெற்றது. இவருக்கு அங்கு 'மதுரகவி' என்ற பட்டமும் வழங்கப்பட்டது.  

## மறைவு
மதுரகவி இ. நாகராஜன் 1972 ஆகத்து 15 செவ்வாய்க்கிழமை காலமானார். இவருக்கு ஆறு பிள்ளைகள்.  

## வெளிவந்த நூல்கள்
- நிறைநிலா (சிறுகதைத் தொகுதி, இரண்டாம் பதிப்பு:2001, மித்ர பதிப்பகம்)
- சிறுவர் பாடல்
- சிலம்பு சிரித்தது (கவிதை நாடகம்)
- வாழ்க்கை ஒரு வசந்தம் (புதினம்)
- குயில் வாழ்ந்த கூடு (காவியம்)

'மதுரகவி' நினைவாக யாழ் இலக்கிய வட்டம் குழந்தைக் கவிதைப் போட்டி ஒன்றை நடத்தி, வெற்றியீட்டிய ஐவரது 78 கவிதைகளைத் தொகுத்து 'மதுரகவிதைகள்' என்னும் பெயரில் 1989 -ல் வெளியிட்டது.
# இராமராஜ பூஷன்

**இராமராஜ பூஷன்** (*Ramarajabhushan*)(பொ.ச. 16 ஆம் நூற்றாண்டின் நடுப்பகுதி) ஒரு தெலுங்குக் கவிஞரும் குறிப்பிடத்தக்க இசைக்கலைஞருமாவார். விஜயநகரப் பேரரசன் கிருஷ்ணதேவராயனின் அரசவையில் "அஷ்டதிகஜங்கள்" எனும் கவிஞர்கள் குழுவில் ஒருவராக இருந்தார். இவர் 13ஆம் நூற்றாண்டின் நடுப்பகுதியில் சாலிவாகன ஆண்டில் வாழ்ந்ததாக நம்பப்படுகிறது. இவரது புத்தகங்களில் வசுச்சரித்ரமு, அரிச்சந்திர நளோபாக்யனமு, காவ்யலங்காரசங்கிரகமு, நரசபூபாலேயமு ஆகியவை அடங்கும். இவற்றில், "வசுசரித்திரமு" மிகவும் பிரபலமானது.  

## சுயசரிதை
நெல்லூரை பூர்வீகமாகக் கொண்ட இவர் தனது இளமை பருவத்தில் அல்லசாணி பெத்தண்ணாவிடம் பயிற்சி பெற்றவர் என்றும் நம்பப்பட்டது. பின்னர் இவரை கிருஷ்ணதேவராயனும் அவரது வாரிசுகளும் ஆதரித்தனர். இவரது உண்மையான பெயர் பட்டு மூர்த்தி, அவர் அலிய ராம ராயனின் அரசவையில் இரத்தினமாக இருந்ததால் இவர் 'இராமராஜ பூஷன்' என்று அறியப்பட்டார். இவர் ஒரு புகழ்பெற்ற வீணை இசைக்கலைஞராவார்.  

## படைப்புகள்
காவியலங்காரசங்கிரகமு, அரிசந்திர நளோபாக்யானமு, நரசபூபாலேயமு போன்றவை இவரது பிரபலமான படைப்புகள். இவர், 'அரிச்சந்திர நளோபாக்கியனமு' என்ற படைப்பை திருமலை தேவ ராயனுக்கும் 'வசுசரித்ரமு'வை நரசராயனுக்கும் அர்ப்பணித்தார்  

## நடை
சிலேடை அல்லது இரட்டை அர்த்தத்தைப் பயன்படுத்தி இவர் இயற்றிய "வசுசரித்திரமு" என்ற படைப்பு மிகவும் பிரபலமானது. இந்தக் கவிதைகளை பின்னர் சேமகுரா வெங்கட கவி உட்பட பல தெலுங்கு கவிஞர்களால் பின்பற்றப்பட்டன.  

பிங்கலி சூரண்ணாவின் படைப்புகளை பின்பற்றி "அரிசந்திர நளோபாக்யானமு" என்ற தவ்யார்த்தி ( இரட்டைப் பொருள்) படைப்பையும் எழுதினார். கதையின் ஒவ்வொரு கவிதையிலும் அரிச்சந்திரன் மற்றும் நளன் ஆகிய மன்னர்களின் வாழ்க்கையை விவரிக்கிறது. இவர் ஒரு இசைக்கலைஞராகவும் இருந்ததால், இவரது சில கவிதைகள் இசையமைப்புகளுகேற்ற இசை ஓட்டமும் தாளமும் இருந்தது.
# பேட்ரிக் ரசல்

வரைந்தது]]  
**பேட்ரிக் ரசல்** (6 பிப்ரவரி 1727, எடின்பர்க் - சூலை 2 1805, இலண்டன்) ஒரு ஸ்காட்லாந்து நாட்டு அறுவை மருத்துவரும் இயற்கையியலரும் ஆவார். இந்தியாவில் பணிபுரிந்தபோது பல இந்தியப் பாம்புகளைப் பற்றி ஆராய்ந்த இவர், *இந்தியப் பாம்பியலின் தந்தை* என்று கருதப்படுகிறார். கண்ணாடி விரியன் பாம்பின் ஆங்கிலப் பெயரும் விலங்கியல் பெயரும் ரசலின் பெயர் கொண்டு சூட்டப்பட்டுள்ளன.  

## பணி
அவரது பணிக்காலத்தை இரு கட்டங்களாகப் பிரிக்கலாம்: முதல் கட்டம் [1750 - 1771]: சிரியாவிலுள்ள அலெப்போவில் அவர் பணியாற்றிய காலம். இரண்டு [1781 - 1791]: தென்னிந்தியாவில் பணியாற்றிய காலம்.  

### தென்னிந்தியாவில்
1781 இல் விசாகப்பட்டினத்திற்கு வந்த பேட்ரிக், சோழமண்டலக்கரைப் பகுதியில் உள்ள தாவரங்கள், மீன்கள், பாம்புகளைப் பற்றி பயின்றார். பாம்புகளைப் பற்றிய முறையான அறிவு இல்லாதது குறித்தும் பாம்புக் கடியால் ஏற்படும் பாதிப்புகள் குறித்தும் அவர் கவலை கொண்டிருந்தார். ஒவ்வொரு பாம்பின் பழக்கம், அவை பற்றிய பொதுக் கருத்துகள் மற்றும் அவற்றின் உள்ளூர் பெயர்கள் ஆகிய தகவல்களைச் சேகரித்தார். ஒரு பாம்பு நச்சுத்தன்மை கொண்டதா என்பதை அறிய அவர் சோதனைகள் செய்தார். லின்னேயசின் முறையைப் பயன்படுத்தி முதலில் சேகரித்த 43 பாம்புகளை ஆய்வு செய்து மூன்று பேரினத் தொகுதிகளை இனங்கண்டார்.
# அஷ்டதிக்கஜங்கள்

அரசவையின் அஷ்டதிக்கஜங்கள்]]  
**அஷ்டதிக்கஜங்கள்** ( *Ashtadiggajas* ) என்பது பொது ஊழி 1509 முதல் 1529 வரை விஜயநகரப் பேரரசை ஆண்ட கிருஷ்ணதேவராயனின் அரசவையில் இடம்பெற்றிருந்த எட்டு தெலுங்கு அறிஞர்கள் மற்றும் கவிஞர்களுக்கு வழங்கப்பட்ட பெயராகும். இவரது ஆட்சியின் போது, தெலுங்கு இலக்கியமும் கலாச்சாரமும் அதன் உச்சத்தை எட்டின. இவரது அரசவையில், எட்டு கவிஞர்கள் இவரது இலக்கிய சபையின் எட்டு தூண்களாக கருதப்பட்டனர். அஷ்டதிக்கஜங்களின் காலம் "பிரபந்தங்களின் காலம்" ( தெலுங்கு இலக்கியத்தின் காலம் ) என்று அழைக்கப்படுகிறது. இந்த அவையில் இடம்பெற்ற அனைவருமே குறைந்தது ஒரு காவியங்களையாவது இயற்றியிருந்தார்கள். இவர்கள் பிரபந்தத்திற்கு அதன் தற்போதைய வடிவத்தை வழங்கினார்கள். இவர்களில் பெரும்பாலானவர்கள் இன்றைய ஆந்திர மாநிலத்தின் (இராயலசீமை) தெற்குப் பகுதியைச் சேர்ந்தவர்களாக இருந்தனர். அல்லசாணி பெத்தண்ணா, துர்ஜாதி, நந்தி திம்மண்ணா, மாதையாகாரி மல்லண்ணா, அய்யாலராஜு ராமபத்ருடு ஆகியோர் இராயலசீமையைச் சேர்ந்தவர்கள். தெனாலி ராமகிருஷ்ணன் ஆந்திராவின் குண்டூர் மாவட்டத்தைச் சேர்ந்தவர். இராமராஜ பூஷன் என்பவரும் இதில் இடம் பெற்றிருந்தார்.  

## சொற்பிறப்பியல்
**அஷ்டதிக்கஜங்கள்** (அஷ்ட + திக் + கஜா) என்ற தலைப்பு "எட்டு திசைகளின் யானைகள்" என்று பொருள். எட்டு யானைகள் பூமியை எட்டு திசைகளில் காத்து நிற்கின்றன என்ற பழைய இந்து நம்பிக்கையை இது குறிக்கிறது, அதாவது ஐராவதம், புண்டரீகம், வாமனம், குமுதம், அஞ்சனை, புஷ்பதந்தா, சர்வபௌமா, சுப்ரதீகா, இவர்களின் மனைவிகள் அப்ரா, கபிலா, பிங்கலா, அனுபமா, தாமரபந்தி, சுப்ரதந்தி, அங்கனா, அஞ்சனாவதி. கவிஞர்களின் அரசவைக் குழு "புவன விஜயம்" (உலக வெற்றி) என்றும் அழைக்கப்பட்டது.  

## உறுப்பினர்கள்
அஷ்டதிக்கஜங்களில் இடம்பெற்ற கவிஞர்கள்:  

- அல்லசாணி பெத்தண்ணா
- நந்தி திம்மண்ணா
- மாதையாகாரி மல்லண்ணா
- துர்ஜாதி
- அய்யாலராஜு இராமபத்ருடு
- பிங்கலி சூரண்ணா
- இராமராஜ பூஷன்
- தெனாலி ராமகிருஷ்ணன்

பல பாராட்டப்பட்ட படைப்புகளை எழுதிய தெனாலி ராமகிருஷ்ணன் "தெனாலி ராமன்" என மிகவும் புகழ் பெற்றவராக இருந்தார்.  

## கூடுதல் தகவல்கள்
மேலே பட்டியலிடப்பட்ட எட்டு கவிஞர்கள் அஷ்டதிக்கஜங்கள் என்று பரவலாகக் கருதப்பட்டாலும், இவர்களை யார் சரியாக அமைத்தார்கள் என்பதில் சில கருத்து வேறுபாடுகள் உள்ளன. சில இலக்கியப் படைப்புகள் இராமராஜ பூஷனுக்குப் பதிலாக பட்டு-மூர்த்தியின் என்ற பெயரைக் குறிப்பிடுகின்றன. மேலும் சில கணக்குகளில் பிங்கலி சூரண்ணாவும் தெனாலி இராமகிருஷ்ணனும் பிற்கால பேரரசர்களின் அவை உறுப்பினர்களாக குறிப்பிடுகின்றனர். அக்கால கல் கல்வெட்டுகளிலிருந்து, இன்றைய கடப்பா மாவட்டத்தில் உள்ள திப்பளூர் கிராமம் சக்கரவர்த்தியால் அஷ்டதிக்கஜங்களுக்கு வழங்கப்பட்டது என்று ஊகிக்கப்படுகிறது.  

## படைப்புகள்
- கிருஷ்ணதேவராயனுக்கு அர்ப்பணிக்கப்பட்ட "மனு சம்பவம்" என்ற காவியத்தை அல்லசாணி பெத்தண்ணா எழுதினார்.
- நந்தி திம்மண்னா "பாரிஜாதாபஹரணம்" என்பதை எழுதி கிருஷ்ணதேவராயனுக்கு அர்ப்பணித்தார்.
- மாதையாகாரி மல்லண்ணா "ராஜசேகர சரித்திரமு" என்ற நூலை எழுதினார்.
- துர்ஜாதி "காலஹஸ்தி மகாத்யமு" என்ற நூலை எழுதினார்.
- அய்யாலராஜு ராமபத்ருடு "இராமாப்யுதாயமு" என்ற நூலை எழுதினார்.
- இராமாயணம் மற்றும் மகாபாரதம் ஆகிய இரண்டையும் விவரிக்கும் இரட்டைப் படைப்பான "இராகவபாண்டவீயமு" என்பதை பிங்கலி சூரண்ணா எழுதினார்.
- இராமராஜ பூஷன் "காவ்யலங்கரசங்கிரகாமு", வசுசரித்திரமு", அரிச்சந்திரநளோபாக்யனமு" என்ற நூல்களை எழுதினார். * * தெனாலி இராமகிருஷ்ணன் "உத்பதராத்யா சரித்திரமு", "பாண்டுரங்க மகாத்யாமு", "கடிகாச்சல மகாத்மியமு" ஆகியவற்றை எழுதினார்.